Մարկիփլիեր

Մարկիփլիեր (, իսկական անունը՝ Մարկ Էդվարդ Ֆիշբախ (), ), ամերիկացի տեսաբլոգեր և ՅուԹյուբի համանուն ալիքի ստեղծող։ 2021 թվականի օգոստոսի դրությամբ նրա ալիքն ուներ 30 միլիոն հոտևորդ ու 16 միլիարդ դիտում։

Կենսագրություն 
Մարկ Ֆիշբախը ծնվել է 1989 թվականի հունիսի 28-ին Տրիփլերայի (Գոնոլուլու, Գավայի, ԱՄՆ) բանակի բժշկական կենտրոնում։ Նրա հայրը եղել է զինվորական, երբ հանդիպել է Մարկի մորը, որն ուներ կորեական ծագում։ Նրա ծնունդից հետո ընտանիքը տեղափոխվել է Ցինցինատի։ Մանկությունը անցել է ոչ այնքան լավ․ երբ Մարկը դեռ շատ փոքր էր, մայրն ու հայրը հաճախ են իրար հետ վիճել, ինչի պատճառով մայրը որոշել է հեռանալ ընտանիքից՝ Մարկին ու նրա ավագ եղբորը՝ Ջեյսոնին (հայտնի է որպես Թոմ Ֆիշբախ, TwoKinds վեբ-կոմիքսի հիմնադիր) ամուսնու դաստիարակությանը թողնելով։ Այնուամենայնիվ, հասուն Մարկին շատ վատ լուր է եկել. հայրը մահացել է քաղցկեղից։

Մարկը սովորել է Ցինցինատի համալսարանի կենսաբժշկական ճարտարագիտություն բաժնում, բայց շուտով թողել է ուսումը հանուն ՅուԹյուբի կարիերայի։

Ստեղծագործություն 
2012 թվականի մարտին Մարկը ստեղծել է իր յություբյան ալիքը՝ այն անվանելով «Markiplier»։ Իր առաջին հոլովակը այդ ալիքում ներբեռնել է նույն թվականի ապրիլի սկզբին։ Առաջին հոլովակը այս ալիքում եղել է «Amnesia: The Dark Descent», «Penumbra» և «Dead Space» խաղերի լեթսփլեյները։ Սակայն քանի որ ՅուԹյուբը արգելափակել էր Մարկի AdSense հաշիվը, նա ստիպված է եղել ստեղծել նոր ալիք, որը կոչվել է «MarkiplierGAME» (այժմ կրկին կոչվում է «Markiplier»)։

2014 թվականին Մարկի ալիքն ընդգրկվել է New Media Rockstars առցանց ամսագրում, որտեղ զբաղեցրել է 61-րդ տեղը ՅուԹյուբի 100 լավագույն ալիքների թվում։ Նույն թվականին Ֆիշբախը տեղափոխվել է Լոս Անջելես, որպեսզի ավելի մոտ լինի իր ալիքին անհրաժեշտ նոր ռեսուրսներին, օրինակ՝ YouTube Space-ին և այլ յություբերների։

2015 թվականին Ֆիշբախն ընդգրկվել է ԱՄՆ-ի դեռահասների շրջանում 20 ազդեցիկ հայտնիների ցուցակում՝ զբաղեցնելով 6-րդ տեղը։ Նույն թվականից Մարկը ապրել է իր յութուբեր ընկերների՝ Դենիել Քեյրի և Ռայան Մեգիի հետ, որոնք 2012 թվականին ՅուԹյուբում ստեղծել են սկետչ կատակերգություն և Cyndago երաժշտական ալիքը։ 2015 թվականին նրանց է միացել Մեթ Ուոթսոնը՝ Kids W/ Problems-ից։ Այնուամենայնիվ, խումբը բաժանվել է Դանիելի մահվան պատճառով, որից հետո Մարկը որոշել է  սեպտեմբերի 17-ից հոկտեմբերի 5-ը «դադար» անել իր ալիքում։ Հոկտեմբերի 15-ին՝ այս «դադարի» ավարտից հետո, Մարկի ալիքում հայտնվել է «նվեր» վերադարձի առիթով՝ 10 միլիոն բաժանորդ։

2015-ին Ֆիշբախը նաև մասնակցել է YouTube Rewind-ին և եղել է South by Southwest Gaming Awards-ի համավար «Լեգենդ Քորայի մասին» մուլտսերիալում  Քորային հնչյունավորող դերասանուհի Ջանեթ Վարնիի հետ միասին։

Ալիքի ձևաչափ 
Մարկն ամենից շատ հայտնի է «ինդի» և «հորոր» ժանրերում, ներառյալ՝ «Five Nights at Freddy's», «Amnesia: The Dark Descent», «Garry's Mod», «Happy Wheels», «Slender: The Eight Pages», «Surgeon Simulator 2013», «Minecraft» և այլն։ Ֆիշբախը համագործակցում և մասնակցում է ՓյուԴըՓայ, Jacksepticeye, Egoraptor, Lordminion777, muyskerm, LixianTV յություբերների հետ համատեղ տեսանյութերի նկարահանմանը։ Մարկը նաև սթրիմներ է ստեղծել, որտեղ նա խաղացել է տարբեր խաղեր՝ գումար հավաքելով բարեգործական նպատակների համար։ Ֆիշբախը և նրա հետևորդները մինչ այժմ հավաքել են ավելի քան 3,000,000 դոլար։

Ֆիլմագրություն 

Մարկը նաև նկարահանվել է մինի սերիալում, որը հետագայում միավորվել է «Random encounters» ստուդիայի 30 րոպե տևողությամբ «Five nights at Freddy's: the musical» ֆիլմում, որտեղ նա խաղացել է գիշերային պահակներից մեկի դերը։

Ծանոթագրություններ 

21-րդ դարի ամերիկացիներ
Ամերիկացի ինտերնետային աստղեր